**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА**

**ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**

**МАЙЛУУ-СУУ ШААРДЫК МАЙЛУУ-СУУЙСКИЙ**

 **КЕҢЕШИ ГОРОДСКОЙ КЕНЕШ**

**ТОКТОМ**

**ПОСТАНОВЛЕНИЕ**

**2021-жылдын 29-марты № 13-8-8 Майлуу-Суу шаары**

**Майлуу-Суу шаарынын экономикалык пландоо зоналарына байланыштуу Кз зоналык коэффициентин тактоо жана Майлуу-Суу шаарынын аймагында мүлк жана жер салыгын киргизүү жөнүндө**

 Кыргыз Республикасынын 2008-ж. 17.10 №231 “Салык Кодексинин аракетке киргизилиши жөнүндө” мыйзамдын, Кыргыз Республикасынын 2010-ж. 10.02 №25 “Салык Кодексине өзгөртүүлөрдү жана кошумчаларды киргизүү жөнүндө” мыйзамдын негизинде, Майлуу-Суу шаарынын экономикалык пландоо зоналарына байланыштуу Кз зоналык коэффициентин тактоо жөнүндө салык кызматынын башчысы С.Д.Карабаевтин маалыматын жана Майлуу-Суу шаарынын аймагында мүлк жана жер салыгын киргизүү жөнүндө шаардык кеңештин бюджет, каражат жана инвестицияларды тартуу боюнча комиссиясынын төрагасынын маалыматын угуп, талкуулап чыгып Майлуу-Суу шаардык кеңештин VIII чакырылышынын ХIII кезектеги сессиясы

**ТОКТОМ КЫЛАТ:**

1. Майлуу-Суу шаарынын экономикалык пландоо зоналарына байланыштуу Кз зоналык коэффициентин тактоо жөнүндө салык кызматынын башчысы С.Д.Карабаевтин маалыматы жана Майлуу-Суу шаарынын аймагында мүлк жана жер салыгын киргизүү жөнүндө шаардык кеңештин бюджет, каражат жана инвестицияларды тартуу боюнча комиссиясынын төрагасынын маалыматы эске алынсын.
2. Майлуу-Суу шаарынын “Экономикалык пландоо зонасына байланыштуу Кз зоналык коэффициент төмөнкүдөй такталсын:

-Майлуу-Суу шаары боюнча-**1,2**;

-Көк-Таш жана Сары-Бээ аймактык башкармалыгы боюнча-**1,0.**

1. Майлуу-Суу шаарынын аймагында 2022-жылдын 1-январынан төмөнкү салыктар күчүнө кирсин:

-Мүлк салыгы;

-Жер салыгы

жана көрсөтүлгөн аймакташтырылган салыктар Кыргыз Республикасынын Салык кодексинин негизинде жүргүзүлөт.

1. Ушул токтом катталсын жана Кыргыз Республикасынын укуктук ченемдик актыларынын Мамлекеттик реестрине киргизүү үчүн Кыргыз Республикасынын юстиция министрлигине жөнөтүлсүн.
2. Бул токтомдун аткарылышын көзөмөлдөө шаардык кеңештин бюджет, каражат жана инвестицияларды тартуу боюнча туруктуу комиссияга жүктөлсүн.

 **Шаардык кеңештин төрагасы: Б.К.Барбиев**